**Notă informativă**

**la proiectul Hotărîrii de Guvern cu privire la aprobarea Regulamentului cu privire la modul de operare cu tichetele de masă**

*Proiectul Hotărîrii de Guvern cu privire la aprobarea Regulamentului cu privire la modul de operare cu tichetele de masă* a fost elaborat în vederea aplicării prevederilor Legii nr.166 din 21.09.2017 cu privire la tichetele de masă și vine să stabilească regulile pentru toți subiecții care sunt implicați în schimbul economic la baza căruia stau tichetele de masă, acesta avînd principii și norme clar stabilite care acoperă relațiile angajat-salariat, operator-unitate comercială, aspectul fiscal cît și dispoziții generale de reglemantare.

Regulamentul se va aplica asupra:

* angajatorilor care vor acorda tichete de masă;
* operatorilor care vor imprima și elibera tichetele de masă;
* unităților comerciale/de alimentație publică care vor accepta în schimbul bunurilor comercializate tichete de masă.

În Regulament sunt incluse 80 de puncte structurate în următoarele VIII capitole:

***Capitolul I: Dispoziții generale.*** Aici sunt incluse aspecte general aplicabile pentru toate părțile vizate în regulament. La fel în acest capitol sunt definitivate noțiunile importante cu care se operează în regulament în vederea oferirii unui sens unic a noțiunilor cît și a eliminării ambiguităților.

***Capitolul II: Angajatori.*** În acest capitol se includ punctele care îi vizează pe angajatori în raport cu salariații în procesul de distribuire a tichetelor de masă cît și în raport cu operatorii în procesul de contractare a serviciilor de printare a tichetelor de masă.

***Capitolul III: Unitățile comerciale/de alimentație publică.*** Capitolul dat stabilește procesele și regulile de acceptare a tichetelor de masă de către unitățile comerciale/de alimentație publică.

***Capitolul IV: Operatorii.*** În acest compartiment sunt vizate aspectele importante prin care operatorii licențiați pot să emită, să distribuie și să ramburseze contavaloarea tichetelor.

***Capitolul V: Regimul fiscal al tichetelor de masă.*** Acesta reprezintă capitolul ce reglementează aspectele fiscale a tichetelor de masă, deductibilitatea în scopuri fiscale precum și alte generalități.

***Capitolul VI: Monitorizarea tichetelor de masă.*** Capitolul respectiv vine să stabilească reguli de monitorizarea a tichetelor emise de către Serviciul Fiscal de Stat și modalitatea de raportare de către operatori a valorii tichetelor emise.

***Capitolul VII: Condițiile de acordare a tichetelor de masă de către angajatorii unităților bugetare.*** Vine să stabilească modalitatea de acordare a tichetelor de masă de către instituțiile publice către salariații săi.

***Capitolul VIII: Dispoziții finale.*** Acesta reglementează aspectele generale de operare cu tichetele de masă.

Astfel, prin comprehensivitatea acestui Regulament se intenționează ca într-un document unic să fie reglementatea toate aspectele importante ce ține de tichetele de masă, în special se prevăd a fi stabilite norme clare de deducere în scopuri fiscale a valorii nominale a tichetelor de masă în limita stabilită în Legea nr.166 din 21.09.2017 precum și implicațiile Serviciului Fiscal de Stat.

La elaborarea documentelui respectiv au fost luate în calcul principii de aplicare corecte a legislație în vigoare, prudență și ehidistanță, astfel asigurînd toate părțile implicate cu reguli distincte și bine definite. Astfel, printre cele mai importante caracteristici enumerate fiind: numărul tichetelor transmise salariatului este acelaşi cu numărul zilelor lucrate efectiv în luna anterioară. De asemenea, tichetele de masă nu sunt transmisibile, dreptul de a le utiliza fiind deţinut exclusiv de salariat. Aceste tichete pot fi utilizate doar cu scopul de a cumpăra produse alimentare, excluzând băuturile alcoolice şi articolele de tutun. La fel acest Regulament prevede că este interzis schimbul tichetelor de masă contra mijloacelor băneşti cît și extragerea și depunerea mijloacelor bănești de pe suportul electronic.